56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 473 της 9 Νοεμ./14 Δεκ. 1983 (ΦΕΚ Α΄ 181) Διαδικασία και προϋποθέσεις πρόσληψης, απασχόλησης και αμοιβής Εντεταλμένων Επίκουρων Καθηγητών και Ειδικών Επιστημόνων στα Ανώτατα Εκπαιδευτικά Ιδρύματα. Έχοντας υπόψη: 1.Τις διατάξεις της παρ. 3 του άρθρ. 18 του Νομ. 1268/1982 «για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87, τ.Α΄). (Αντί για τη σελ. 50,149(β) Σελ. 50,149(γ) Τεύχος 1099-Σελ. 91 Ανώτερο Διδακτικό Προσωπικό 31.Α.δ.55-56 2.Την  απόφαση  Η. 5421/1982 του Πρωθυπουργού και του Υπουργού Εθνικής Παιδείας και Θρησκευμάτων με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄), και 3.Τις υπ’ αριθ. 642μ 658/1983 γνωμοδοτήσεις του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Εντεταλμένοι Επίκουροι Καθηγητές Άρθρ.1.-1.Για την κάλυψη ειδικών εκπαιδευτικών αναγκών ενός Τμήματος Α.Ε.Ι. προσλαμβάνονται με σύμβαση εργασίας για ένα χρόνο και για τη διδασκαλία ενός ή περισσοτέρων μαθημάτων Εντεταλμένοι Επίκουροι Καθηγητές κατά τα προβλεπόμενα στο άρθρ. 18 του Νομ. 1268/82. 2.α)Με προκήρυξη της Γενικής Συνέλευσης του Τμήματος, ύστερα από πρόταση της Γενικής Συνέλευσης του αρμόδιου Τομέα ή των 3/5 των μελών της Γενικής Συνέλευσης του Τμήματος, καλούνται όσοι επιθυμούν να υποβάλουν αίτηση και δικαιολογητικά για να προσληφθούν ως Εντεταλμένοι Επίκουροι Καθηγητές. Η σχετική πρόταση πρέπει να είναι αναλυτικά τεκμηριωμένη ως προς τις ειδικές εκπαιδευτικές ανάγκες που απαιτείται να καλυφθούν. β)Η προκήρυξη δημοσιεύεται από μία φορά σε δύο τουλάχιστον ημερήσιες εφημερίδες των Αθηνών και μία της Θεσσαλονίκης και της έδρας του οικείου Α.Ε.Ι. γ)Οι αιτήσεις των ενδιαφερομένων μαζί με τα αναγκαία δικαιολογητικά υποβάλλονται στη Γραμματεία του Τμήματος μέσα σε αποκλειστική προθεσμία 20 ημερών από την ημέρα της τελευταίας δημοσίευσης της προκήρυξης. Απαραίτητα δικαιολογητικά για την επιλογή θεωρούνται το βιογραφικό σημείωμα και τα αντίγραφα των πτυχίων και των τίτλων σπουδών των υποψηφίων, συμπεριλαμβανομένης και της υφηγεσίας. Σε περίπτωση που ο υποψήφιος επικαλείται προσόντα Επίκουρου Καθηγητή, οφείλει να προσκομίσει τα δικαιολογητικά από τα οποία προκύπτει ότι συντρέχουν οι κατά το άρθρ. 14 παρ. 3 του Νομ. 1268/82 απαιτούμενες προϋποθέσεις. 3.α.Μέσα σε αποκλειστική προθεσμία 15 ημερών από το τέλος της προθεσμίας για την υποβολή των αιτήσεων συγκροτείται με απόφαση της Γενικής Συνέλευσης του Τμήματος τριμελής εισηγητική επιτροπή, αποτελούμενη από 3 μέλη Δ.Ε.Π. του ίδιου ή συγγενέστερου γνωστικού πεδίου, από τις βαθμίδες του Καθηγητή, του Αναπληρωτή Καθηγητή ή του Επίκουρου Καθηγητή. β)Η εισηγητική επιτροπή, μέσα σε αποκλειστική προθεσμία 20 ημερών από τον ορισμό της, υποβάλλει στη Γενική Συνέλευση του Τμήματος ειδικά αιτιολογημένη έκθεση που περιλαμβάνει:  Σελ. 50,150(γ) Τεύχος 1099-Σελ. 92 ι)γνώμη για το βαθμό ανταπόκρισης των υποψηφίων στα απαιτούμενα νόμιμα προσόντα και (ιι)αξιολογική κατάταξη των υποψηφίων. γ)Η έκθεση κοινοποιείται στους υποψηφίους οι οποίοι μπορούν να υποβάλουν σχετικό υπόμνημα. δ)Αν παρέλθει άπρακτη η προθεσμία του εδ. (β), η διαδικασία συνεχίζεται χωρίς εισηγητική έκθεση. ε)Δικαίωμα ψήφου για την επιλογή έχουν οι Καθηγητές, οι Αναπληρωτές Καθηγητές και οι Επίκουροι Καθηγητές του Τμήματος, οι οποίοι συγκροτούν το εκλεκτορικό σώμα, κατά τα ειδικότερα προβλεπόμενα στα εδ. (α), (β), (γ) της παρ. 4 του άρθρ. 15 του Νομ. 1268/82. 4.α)Μέσα σε αποκλειστική προθεσμία 10 ημερών από την υποβολή της εισηγητικής έκθεσης ή μετά την άπρακτη πάροδο της σχετικής προθεσμίας συνέρχεται σε κοινή συνεδρίαση η Γενική Συνέλευση του Τμήματος και το κατά την προηγούμενη παράγραφο εκλεκτορικό σώμα. Τη διαδικασία κινεί ο Πρόεδρος του Τμήματος, ο οποίος και προεδρεύει της συνεδρίασης. Μετά από σχετική συζήτηση ακολουθεί ψηφοφορία κατά την οποία οι εκλέκτορες αιτιολογούν ειδικά την ψήφο τους. Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της έκθεσης, απαντούν στις ερωτήσεις των μελών των δύο σωμάτων και αποχωρούν. «β)Υποψήφιος που συγκέντρωσε υπέρ αυτού την απόλυτη πλειοψηφία του συνόλου των εκλεκτόρων θεωρείται ότι έχει επιλεγεί». Το εδαφ. β΄ αντικαταστάθηκε ως άνω από το άρθρ. 2 Π.Δ. 352/8-14 Ιουν. 1989 (ΦΕΚ Α΄ 159). γ)Η απόφαση και τα πρακτικά της Γενικής Συνέλευσης του Τμήματος διαβιβάζονται στον Υπουργό Εθνικής Παιδείας και Θρησκευμάτων, ο οποίος, αφού προβεί σε έλεγχο νομιμότητας εκδίδει τη σχετική πράξη που δημοσιεύεται στην Εφημερίδα της Κυβερνήσεως. Η άνω του εδαφ. γ δημοσίευση στην Εφημερίδα της Κυβερνήσεως της σχετικής πράξης καταργήθηκε από το Π.Δ. 407/6-23 Αυγ. 1985 (ΦΕΚ Α΄ 143). 5.Μέλος του Δ.Ε.Π. ελληνικού Α.Ε.Ι. δεν επιτρέπεται να προσληφθεί ως εντεταλμένος Επίκουρος Καθηγητής στο ίδιο ή σε άλλο ελληνικό Α.Ε.Ι. 6.Οι προσλαμβανόμενοι ως Εντεταλμένοι Επίκουροι Καθηγητές ασκούν το εκπαιδευτικό και ερευνητικό τους έργο στα πλαίσια των σχετικών αποφάσεων των αρμοδίων οργάνων του Τμήματος και του Τομέα. 7.Στους προσλαμβανόμενους ως Εντεταλμένους Επίκουρους Καθηγητές μπορεί να ανατίθεται διδακτικό έργο και άλλου Τμήματος του ίδιου Α.Ε.Ι. με τις προϋποθέσεις του άρθρ. 24 παρ. 8 του Νομ. 1268/82. 31.Α.δ.56 Ανώτερο Διδακτικό Προσωπικό 8.Οι προσλαμβανόμενοι ως Εντεταλμένοι Επίκουροι Καθηγητές κατανέμονται σε Τομέα του Τμήματος, συμμετέχουν δε στη Γ.Σ. Τομέα, όταν συζητούνται θέματα σχετικά με την κατανομή του διδακτικού έργου ή με το πρόγραμμα σπουδών χωρίς δικαίωμα ψήφου. «9.Η μηνιαία αμοιβή των εντεταλμένων επίκουρων καθηγητών ανέρχεται στο ύψος του 1/2 των τακτικών αποδοχών επίκουρου καθηγητή. Για τα εκτός περιοχής τ.δ. πρωτευούσης και Θεσσαλονίκης Α.Ε.Ι., η ανωτέρω αμοιβή ανέρχεται στο ύψος των 2/3 των τακτικών αποδοχών επίκουρου καθηγητή». Η παρ. 9 αντικαταστάθηκε ως άνω από την παρ. 1 άρθρου μόνου Π.Δ. 335/13-16 Αυγ. 1984 (ΦΕΚ Α΄ 118). Σύμφωνα δε με την παρ. 3 άνω άρθρου μόνου ως τακτικές αποδοχές για την εφαρμογή των διατάξεων των προηγουμένων παραγράφων του παρόντος εννοούνται ο βασικός μισθός, το επίδομα χρόνου υπηρεσίας, το επίδομα σπουδών, τα επιδόματα οικογενειακών βαρών κατά περίπτωση, το προσωρινό προσωπικό επίδομα, το διορθωτικό ποσό και το ποσό της αυτόματης τιμαριθμικής αναπροσαρμογής. Ειδικοί Επιστήμονες Άρθρ.2.-1.Για την κάλυψη ειδικών εκπαιδευτικών αναγκών ενός Τμήματος Α.Ε.Ι. προσλαμβάνονται με σύμβαση εργασίας για ένα χρόνο και για τη διδασκαλία ενός ή περισσοτέρων μαθημάτων Ειδικοί Επιστήμονες κατά τα προβλεπόμενα στο άρθρ. 18 του Νομ. 1268/82. 2.α)Με προκήρυξη της Γενικής Συνέλευσης του Τμήματος, ύστερα από πρόταση της Γενικής Συνέλευσης του αρμόδιου Τομέα ή των 3/5 των μελών της Γενικής Συνέλευσης του Τμήματος, καλούνται όσοι επιθυμούν να υποβάλουν αίτηση και δικαιολογητικά για να προσληφθούν ως Ειδικοί Επιστήμονες. Η σχετική πρόταση πρέπει να είναι αναλυτικά τεκμηριωμένη ως προς τις ειδικές εκπαιδευτικές ανάγκες που απαιτείται να καλυφθούν. β)Η προκήρυξη δημοσιεύεται από μία φορά σε δύο τουλάχιστον ημερήσιες εφημερίδες των Αθηνών και μία της Θεσσαλονίκης και της έδρας του οικείου Α.Ε.Ι. γ)Οι αιτήσεις των ενδιαφερομένων μαζί με τα αναγκαία δικαιολογητικά υποβάλλονται στη Γραμματεία του Τμήματος μέσα σε αποκλειστική προθεσμία 20 ημερών από την ημέρα της τελευταίας δημοσίευσης της προκήρυξης. Απαραίτητα δικαιολογητικά για την επιλογή θεωρούνται το βιογραφικό σημείωμα και τα αντίγραφα των πτυχίων και των τίτλων σπουδών των υποψηφίων. 3.α)Μέσα σε αποκλειστική προθεσμία 15 ημερών από το τέλος της προθεσμίας για την υποβολή των αιτήσεων συγκροτείται με απόφαση της Γενικής Συνέλευσης του Τμήματος τριμελής εισηγητική επιτροπή, αποτελούμενη από 3 μέλη Δ.Ε.Π. του ίδιου ή συγγενέστερου γνωστικού πεδίου. β)Η εισηγητική επιτροπή μέσα σε αποκλειστική προθεσμία 20 ημερών από τον ορισμό της υποβάλλει στη Γενική Συνέλευση του Τμήματος ειδικά αιτιολογημένη έκθεση που περιλαμβάνει: (ι)γνώμη για το βαθμό ανταπόκρισης των υποψηφίων στα απαιτούμενα νόμιμα προσόντα και (ιι)αξιολογική κατάταξη των υποψηφίων. γ)Η έκθεση κοινοποιείται στους υποψηφίους, οι οποίοι μπορούν να υποβάλουν σχετικό υπόμνημα. δ)Αν παρέλθει άπρακτη η προθεσμία του εδ. (β), η διαδικασία συνεχίζεται χωρίς εισηγητική έκθεση. ε)Δικαίωμα ψήφου για την επιλογή έχουν όλα τα μέλη Δ.Ε.Π. του Τμήματος, τα οποία συγκροτούν το εκλεκτορικό σώμα, κατά τα ειδικότερα στα εδ. (α), (β), και (γ) της παρ. 4 του άρθρ. 15 του Νομ. 1268/82. 4.α)Μέσα σε αποκλειστική προθεσμία 10 ημερών από την υποβολή της εισηγητικής έκθεσης ή μετά την άπρακτη πάροδο της σχετικής προθεσμίας συνέρχεται σε κοινή συνεδρίαση η Γενική Συνέλευση του Τμήματος και το κατά την προηγούμενη παράγραφο εκλεκτορικό σώμα. Τη διαδικασία κινεί ο Πρόεδρος του Τμήματος ο οποίος και προεδρεύει της συνεδρίασης. Μετά από σχετική συζήτηση ακολουθεί ψηφοφορία κατά την οποία οι εκλέκτορες αιτιολογούν ειδικά την ψήφο τους. Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της έκθεσης, απαντούν στις ερωτήσεις των μελών των δύο σωμάτων και αποχωρούν. «β)Υποψήφιος που συγκέντρωσε υπέρ αυτού την απόλυτη πλειοψηφία του συνόλου των εκλεκτόρων θεωρείται ότι έχει επιλεγεί». Το εδάφ. β΄ αντικαταστάθηκε ως άνω από το άρθρ. 2 Π.Δ. 352/8-14 Ιουν. 1989 (ΦΕΚ Α΄ 159). γ)Η απόφαση και τα πρακτικά της Γενικής Συνέλευσης του Τμήματος διαβιβάζονται στον Υπουργό Εθνικής Παιδείας και Θρησκευμάτων, ο οποίος αφού προβεί σε έλεγχο νομιμότητας εκδίδει τη σχετική πράξη που δημοσιεύεται στην Εφημερίδα της Κυβερνήσεως. Η άνω δημοσίευση του εδαφ. γ στην Εφημερίδα της Κυβερνήσεως της σχετικής πράξης καταργήθηκε από το Π.Δ. 407/6-23 Αυγ. 1985 (ΦΕΚ Α΄ 143). 5.Μέλος του Δ.Ε.Π. ελληνικού Α.Ε.Ι. δεν επιτρέπεται να προσληφθεί ως Ειδικός Επιστήμονας στο ίδιο ή σε άλλο ελληνικό Α.Ε.Ι. 6.Οι προσλαμβανόμενοι ως Ειδικοί Επιστήμονες ασκούν το εκπαιδευτικό και ερευνητικό τους έργο στα πλαίσια των σχετικών αποφάσεων των αρμοδίων οργάνων του Τμήματος και του Τομέα. (Αντί για τη σελ. 50,151(β) Σελ. 50,151(γ) Τεύχος ΙΒ-2-2 Σελ. 31 Ανώτερο Διδακτικό Προσωπικό 31.Α.δ.56 7.Στους προσλαμβανόμενους ως Ειδικούς Επιστήμονες μπορεί να ανατίθεται διδακτικό έργο και άλλου Τμήματος του ίδιου Α.Ε.Ι. με τις προϋποθέσεις του άρθρ. 24 παρ. 8 του Νομ. 1268/82. 8.Οι προσλαμβανόμενοι ως Ειδικοί Επιστήμονες κατανέμονται σε Τομέα του Τμήματος, συμμετέχουν δε στις Γ.Σ. Τομέα, όταν συζητούνται θέματα σχετικά με την κατανομή του διδακτικού έργου ή με το πρόγραμμα σπουδών χωρίς δικαίωμα ψήφου. «9.Η μηνιαία αμοιβή των ειδικών επιστημόνων ανέρχεται στο ύψος του 1/2 των τακτικών αποδοχών λέκτορα. Για τα εκτός περιοχής τ.δ. πρωτευούσης και Θεσσαλονίκης Α.Ε.Ι., η ανωτέρω αμοιβή ανέρχεται στο ύψος των 2/3 των τακτικών αποδοχών λέκτορα». Η παρ. 9 αντικαταστάθηκε από την παρ. 2 άρθρου μόνου Π.Δ. 335/13-16 Αυγ. 1984 (ΦΕΚ Α΄ 118). Σύμφωνα δε με την παρ. 3 άνω άρθρου μόνου ως τακτικές αποδοχές για την εφαρμογή των διατάξεων των προηγουμένων παραγράφων του παρόντος εννοούνται ο βασικός μισθός, το επίδομα χρόνου υπηρεσίας, το επίδομα σπουδών, τα επιδόματα οικογενειακών βαρών κατά περίπτωση, το προσωρινό προσωπικό επίδομα, το διορθωτικό ποσό και το ποσό της αυτόματης τιμαριθμικής αναπροσαρμογής. Η άνω παρ. 3 άρθρου μόνου του Π.Δ. 335/1984 αντικαταστάθηκε από το Π.Δ. 633/1831 Δεκ. 1985 (ΦΕΚ Α΄ 232)  ως εξής: «3.Ως τακτικές αποδοχές για την εφαρμογή των διατάξεων των προηγούμενων παραγράφων του παρόντος εννοούνται ο βασικός μηνιαίος μισθός, η κατ’ αποκοπή μηνιαία αποζημίωση, το μηνιαίο επίδομα ερευνητικών προγραμμάτων, το μηνιαίο επίδομα οικογενειακών βαρών και η αυτόματη τιμαριθμική αναπροσαρμογή (ΑΤΑ)». 